open-index/open-wikipedia-markdown huggingface dataset:
Etheridge Knight

**Etheridge Knight** (19. huhtikuuta 1931 – 10. maaliskuuta 1991) oli afroamerikkalainen runoilija. 

Knight syntyi köyhään perheeseen Mississippissä. Hän jätti koulun kesken vain 14-vuotiaana eikä siten löytänyt itselleen pysyvää työpaikkaa. Huumausaineriippuvaisena ja elämän murjomana hän päätti lähteä palvelemaan Korean sotaan. Hän haavoittui ja asettui kotimaahansa palattuaan Indianapolisiin, Indianaan. 

Knight ei kuitenkaan toipunut riippuvuudestaan. Se paheni niin, että mies syyllistyi vuonna 1960 ryöstöön ja sai vankeustuomion kymmenestä 25 vuoteen. Vankeusaikanaan hän havaitsi olevansa lahjakas kirjoittaja; ensimmäinen kokoelma *Poems from Prison* ilmestyi 1968, samana vuonna, kun Knight sai armahduksen. 

Knightille myönnettiin Guggenheim-stipendi vuonna 1974, ja hän työskenteli mm. Pittsburghin yliopistossa ja Wesleyan Universityssä. Hän oli naimisissa runoilija Sonia Sanchezin ja sitten Mary McAnallyn kanssa, mutta molemmat avioliitot päättyivät eroon. Runoilija menehtyi keuhkosyöpään Indianapolisissa 59-vuotiaana. 

## Julkaisuja
* *Poems from Prison* (1968)
* *Black Voices from Prison* (1970)
* *Belly Song and Other Poems* (1973)
* *Born of a Woman: New and Selected Poems* (1980) 
* *The Essential Etheridge Knight* (1986)
Alexander Polinsky

**Alexander Niver Polinsky** (s. 7. lokakuuta 1974 San Francisco, Kalifornia Yhdysvallat) on yhdysvaltalainen näyttelijä. Hän on näytellyt televisiosarjassa *Charles in Charge*. Sarjan aikana hän pääsi kolme kertaa Young Artist palkinnon voittajaehdokkaaksi.

Sarjan päätyttyä vuonna 1990 Polinsky on tehnyt enimmäkseen äänirooleja ja pieniä rooleja elokuvissa, kuten *[[Pumpkinhead 2: Blood Wings]]* ja *[[Saints and soldiers – pyhimyksiä ja sotilaita]]*. Samalla hän työskentelee myös muotoilijana studiossa, joka tekee elokuvien lavasteita.
Romanian vaakuna

**Romanian vaakuna** on Romanian kansallistunnus lipun ja kansallislaulun ohella. Se hyväksyttiin käyttöön 10. syyskuuta 1992. Vaakuna koostuu kultaisesta kotkasta ja kilvestä. Vaakunan tausta on sininen ja keskellä olevan kilven viisi kenttää kuvaavat seuraavia asioita:

*Kultainen haukka edustaa Valakiaa.
*Alkuhärkä edustaa Moldaviaa.
*Delfiinit edustavat Dobrogeaa.
*Musta kotka, seitsemän linnaa, aurinko ja kuu edustavat Transilvaniaa.
*Leijona ja silta edustavat Olteniaa ja Baanaattia.

Kotka pitelee suussaan ortodoksista ristiä ja kynsissään miekkaa ja valtikkaa. Miekka viittaa Moldavian ruhtinaaseen Tapani III Suureen ja valtikka romanialaisten ruhtinaskuntien ensimmäiseen yhdistäjään Mikael Rohkeaan. 

Vuonna 2016 presidentti Klaus Johannis allekirjoitti lain jonka mukaan haukan päähän lisättiin Romanian teräskruunu.

## Lähteet
* 

### Viitteet
Tereus

**Tereus** () oli kreikkalaisessa mytologiassa Traakian kuningas ja Areen poika. Hänen puolisonsa oli Prokne, Pandion I:n tytär, jonka tämä oli antanut Tereukselle vaimoksi kiitokseksi hänen avustaan sodassa Thebaa vastaan. Heillä oli poika, Itys.

Tereus kuitenkin himoitsi vaimonsa sisarta, Filomelaa, jonka hän pahoinpiteli ja raiskasi. Estääkseen tätä kertomasta tapahtuneesta kenellekään Tereus leikkasi Filomelan kielen poikki ja piti tätä vankinaan. Proknelle hän kertoi Filomelan kuolleen. Vuoden kuluttua Filomela sai kuitenkin ajatuksen ja kutoi kankaan, jossa hän kertoi tapahtuneen ja sai sen toimitettua sisarelleen. Kostoksi sisarensa kohtelusta Prokne tappoi poikansa Ityksen ja syötti tämän ruumiin miehelleen. Kun Tereus sai tietää, mitä oli tapahtunut, hän alkoi jahdata sisaruksia kirves aseenaan, mutta tällöin jumalat muuttivat kaikki kolme linnuiksi: Tereuksesta tuli harjalintu, Proknesta satakieli, joka laulaa suruisasti poikansa kuolemaa, ja Filomelasta pääskynen, joka kielensä menettäneenä ei pysty laulamaan vaan ainoastaan sirkuttamaan. Roomalaisten runoilijoiden aikana sisarusten lajit vaihtuivat, ja Proknen kerrottiin muuttuneen pääskyseksi ja Filomelan satakieleksi. Samoin Tereuksen ase muuttui miekaksi, jota verrattiin satakielen nokkaan.

## Lähteet
Asema 49

**Asema 49** (*Ladder 49*) on vuonna 2004 valmistunut palomiehistä kertova toiminnallinen draamaelokuva, jonka on ohjannut Jay Russell. Sen pääosissa ovat Joaquin Phoenix ja John Travolta.

## Juoni
Palomies Jack Morrison pelastaa miehen korkeasta, palavasta varastorakennuksesta. Pian tämän jälkeen lattia Jackin alla pettää, ja hän putoaa alas useita kerroksia loukaten jalkansa. Elokuva seuraa palomiesten yrityksiä pelastaa Jack sillä aikaa kun tämä yrittää päästä turvalliseen paikkaan rakennuksessa. Samalla Jack muistelee aikoja, jolloin hän ryhtyi palomieheksi, tapasi vaimonsa, vietti aikaa lastensa kanssa ja ystävystyi muiden palomiesten kanssa.

## Rooleissa
* Joaquin Phoenix – Jack Morrison 
* John Travolta – Mike Kennedy 
* Jacinda Barrett – Linda Morrison 
* Robert Patrick – Lenny Richter 
* Morris Chestnut – Tommy Drake 
* Billy Burke – Dennis Gauquin 
* Balthazar Getty – Ray Gauquin
* Tim Guinee – Tony Corrigan
Keski-Egypti

**Keski-Egypti** (), antiikin **Heptanomis** (, ”Seitsemän nomosta”), on Egyptissä Niilin jokilaaksossa oleva alue, joka ulottuu suunnilleen Kairon eteläpuolelta Asyutiin. Perinteisen Ylä- ja Ala-Egypti -jaon mukaan se on Ylä-Egyptin pohjoisosa.

## Maantiede
### Nomokset

Antiikin aikana Heptanomiihin luettiin sen nimen mukaisesti seuraavat seitsemän nomosta; niistä kuusi ovat Ylä-Egyptin kuusi pohjoisinta nomosta, mutta seitsemäs eli Memfites luettiin yleensä Ala-Egyptin nomoksiin. Nomokset ovat etelästä pohjoiseen eli Niilin yläjuoksulta alajuoksulle päin:

## Katso myös

* Kreikkalainen ja roomalainen Egypti

## Lähteet

## Kirjallisuutta

* 

## Aiheesta muualla
St. Marienkirche

**St. Marienkirche** on evankelinen kirkkorakennus Saksan pääkaupungissa Berliinissä. Se sijaitsee Karl-Liebknecht-Strassella Berliinin historiallisessa keskustassa lähellä Alexanderplatzia.

Marienkirche on Berliinin vanhin yhä uskonnollisessa käytössä oleva kirkkorakennus ja kaikista kirkkorakennuksista toiseksi vanhin; vanhin on nykyisin museona toimiva Nikolaikirche. Kirkon vanhin osa on yksilaivainen goottilaistyylinen kuori, joka on rakennettu nykytiedon mukaan 1270-luvulla. Kirkko rakennettiin torikortteliin, joka oli 1200-luvulla nuoren Berliinin kaupungin ensimmäinen aluelaajennus. Varhaisin kirjallinen maininta kirkosta on peräisin vuodelta 1292. Alun perin roomalaiskatolisena kirkkona toimineen St. Marienkirchen vanhimmat osat on tehty graniitista. Suurin osa kirkosta on kuitenkin rakennettu tiilistä.

Kirkko paloi ensimmäisen kerran jo 1300-luvulla mutta rakennettiin uudelleen alkuperäiseen asuunsa. Torni rakennettiin 1400-luvulla, joskin sen ylin osa on arkkitehti Carl Gotthard Langhansin lisäys vuosilta 1789–1790. Toisen maailmansodan Berliinin pommituksissa kirkko tuhoutui pahasti. Sodan jälkeen se jäi Itä-Berliinin puolelle ja sitä ympäröineet korttelit hävitettiin kokonaan. Kirkko jälleenrakennettiin vuosina 1945–1950 ja maalattiin valkoiseksi alkuperäisen ulkonäkönsä mukaisesti. Ympäröivä aukio järjesteltiin 1960-luvulla, ja Marienkirche jäi seisomaan yksinään valtavan Berliinin televisiotornin juurelle. Kirkkoa restauroitiin uudestaan vuosina 1969–1970.

Marienkirchen koristeellinen, alabasterista tehty saarnatuoli on Andreas Schlüterin veistämä vuodelta 1702. Kirkossa on Saksan vanhin Kuolemantanssi-aiheinen fresko, joka lienee maalattu vuonna 1485, vuosi suuren ruttoepidemian jälkeen. Arkkitehti Friedrich August Stüler löysi sen tornihallista vuonna 1860. Seinämaalaus on kaksi metriä korkea ja 22 metriä pitkä, ja siihen on kuvattu yhteensä 28 kohtausta.

St. Marienkirche on nykyisin Berlin-Brandenburgin evankelisen hiippakunnan piispankirkko. Kirkon edustalle on sijoitettu Martti Lutherin patsas. 

## Lähteet

## Aiheesta muualla
Filomela

**Filomela** () oli kreikkalaisessa mytologiassa Ateenan kuninkaan Pandion I:n ja Zeuksippen tytär sekä Proknen sisar.

Tereus, Traakian kuningas ja Proknen puoliso, oli lupautunut matkustamaan Ateenaan ja ottamaan mukaansa Filomelan vierailemaan Traakiassa. Hän kuitenkin alkoi himoita vaimonsa sisarta, mutta tämä ei suostunut hänen ehdotuksiinsa lahjoista ja huomionosoituksista huolimatta. Viimein he nostivat purjeet ja palasivat takaisin Traakiaan, mutta alusten rantauduttua Tereus veikin Filomelan metsässä olleeseen mökkiin ja pahoinpiteli ja makasi tämän väkisin. Pelätessään Filomelan kertovan tapahtuneesta hän vielä leikkasi Filomelan kielen poikki ja piti tätä vankinaan. Vaimolleen hän kertoi Filomelan kuolleen. Vuoden kuluttua Filomela kuitenkin kutoi kankaan, jossa hän kertoi tapahtuneen ja sai sen toimitettua sisarelleen. Kostoksi sisarensa kohtelusta Prokne tappoi oman ja Tereuksen pojan Ityksen ja syötti tämän ruumiin miehelleen. Kun Tereus sai tietää, mitä oli tapahtunut, hän alkoi jahdata sisaruksia kirves aseenaan, mutta tällöin jumalat muuttivat kaikki kolme linnuiksi: Tereuksesta tuli harjalintu, Proknesta satakieli, joka laulaa suruisasti poikansa kuolemaa, ja Filomelasta pääskynen, joka kielensä menettäneenä ei pysty laulamaan vaan ainoastaan sirkuttamaan. Roomalaisten runoilijoiden aikana sisarusten lajit vaihtuivat, ja Proknen kerrottiin muuttuneen pääskyseksi ja Filomelan satakieleksi. Samoin Tereuksen ase muuttui miekaksi, jota verrattiin satakielen nokkaan.

## Lähteet
The Concretes

**The Concretes** on ruotsalainen, seitsenjäseninen indie pop -yhtye. Sen musiikin painopiste on yksinkertaisissa melodioissa, joita värittää raskas orkestrointi.

## Historia

The Concretesin perustivat Victoria Bergsman, Maria Eriksson ja Lisa Milberg vuonna 1995. He hankkivat yhtyeeseen vähitellen lisää jäseniä kasvaen lopulta kahdeksanjäseniseksi. Heidän lisäkseen albumeilla soittaa vierailevia muusikkoja, joita kutsutaan nimellä ”Honorary Concretes”.

Kotimaassaan yhtye julkaisee albuminsa oman levy-yhtiönsä Licking Fingersin kautta. Debyyttialbumin tuotti ruotsalainen Jari Haapalainen, seuraavan yhdysvaltalainen Mike Mogis ja kolmannen taas Haapalainen.

The Concretes on kiertänyt Yhdysvaltoja yhdessä The Thrillsin kanssa vuonna 2004 ja Isoa-Britanniaa yhdessä The Magic Numbersin kanssa 2006. Yhdysvalloissa yhtyeen albumit julkaisee Astralwerks ja muualla maailmassa EMI.

Päävokalisti ja säveltämiseenkin osallistunut Victoria Bergsman jätti yhtyeen heinäkuussa 2006, ja alkoi työstää sooloprojektiaan Taken by Trees. Lisa Milberg siirtyi päävokalistin tehtävään keikoilla ja myös yhtyeen kolmannella albumilla *Hey Trouble*.

## Kokoonpano

* Maria Eriksson – kitara, laulu
* Martin Hansson – basso
* Ulrik Karlsson – puhaltimet, piano
* Lisa Milberg – rummut, laulu
* Per Nyström – urut
* Ludvig Rylander – puhaltimet, piano
* Daniel Värjö – kitara, mandoliini

### Entiset jäsenet

* Victoria Bergsman – laulu

### Honorary Concretes

* Erik Bünger – taustalaulu
* Nicolai Dunger – taustalaulu
* Jari Haapalainen – lyömäsoittimet, mandoliini
* Tomas Hallonsten – piano
* Malte Homberg – taustalaulu
* Christian Hörgren – sello
* Irene Kastner – harppu
* Peter Nyhlin – taustalaulu
* Anne Pajunen – alttoviulu
* Thomas Ringquist – alttoviulu
* Anna Rodell – viulu
* Jonna Sandell – viulu

## Diskografia

### Studioalbumit
* *[[The Concretes (albumi)|The Concretes]]* (2003)
* *[[The Concretes in Colour]]* (2006)
* *[[Hey Trouble]]* (2007)
* *[[WYWH]]* (2010)

### Kokoelmat
* *[[Boyoubetterunow]]* (2000)
* *[[Layourbattleaxedown]]* (2005)

### EP:t

* *Limited Edition* (1999)
* *Lipstick Edition* (1999)
* *Nationalgeographic* (2001)

### Singlet

* ”Forces” (2002)
* ”You Can't Hurry Love” (2003)
* ”Warm Night” (2003)
* ”Say Something New” (2004)
* ”Seems Fine” (2004)
* ”Chico” (2004)
* ”Lady December” (2004)
* ”Chosen One” (2006)
* ”On the Radio” (2006)
* ”Kids” (2007)
* ”Oh Boy” (2007)
* ”Keep Yours” (2007)

## Aiheesta muualla
* Viralliset sivut 
* 
*
The National

**The National** on yhdysvaltalainen indie rock -yhtye. Vaikutteita se on ottanut niin Bruce Springsteeniltä kuin Tindersticksiltäkin. Yhtye erottuu laulaja Matt Berningerin erikoislaatuisella, syvällä baritonilla. The Nationaliin kuuluu lisäksi kahdet veljekset: Bryce ja Aaron Dessner sekä Scott ja Bryan Devendorf.

## Diskografia
### Albumit

* 
* 
* 
* 
* 
* 
* 
* 
* 
* 

### EP:t

* 
* 

### Singlet
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
*
* 
* 
* 
* 
* 
* 
* 
* 
* 
* 
* 

## Esiintymiset Suomessa
* 6. heinäkuuta 2008 Ruissalo, Turku, Ruisrock
* 2. elokuuta 2009 Korso, Vantaa, Ankkarock
* 3. maaliskuuta 2011 Kulttuuritalo, Helsinki
* 4. maaliskuuta 2011 Kulttuuritalo, Helsinki
* 8. heinäkuuta 2011 Ruissalo, Turku, Ruisrock
* 31. lokakuuta 2013 Helsingin jäähalli, Helsinki
* 9. elokuuta 2014 Suvilahti, Helsinki, Flow Festival
* 10. kesäkuuta 2018 Helsingin jäähalli, Helsinki, Sideways Festival

The National tuli kiertueellaan 2010–2011 Suomeen ensimmäisille täyspitkille keikoilleen Helsingin Kulttuuritalolle 3. ja 4. maaliskuuta 2011. Lisäksi yhtye soitti heinäkuussa Ruisrockissa.

## Lähteet

## Aiheesta muualla

* Viralliset kotisivut 
*
Marian Gold

**Marian Gold** (oik. Hartwig Schierbaum, s. 26. toukokuuta 1954 Herford, Länsi-Saksa) on Alphavillen laulaja ja ainut alkuperäinen jäsen. Gold on tehnyt myös kaksi sooloalbumia.
Edward Albert

**Edward Lawrence Albert** (20. helmikuuta 1951 &ndash; 22. syyskuuta 2006) oli yhdysvaltalainen elokuva- ja televisionäyttelijä. Hänen isänsä oli Eddie Albert.

Golden Globe -palkittu Albert teki ehkä tunnetuimman esiintymisensä elokuvassa *[[Vapaa kuin perhonen]]* vuonna 1972. Vuonna 1973 hän näytteli elokuvassa *[[40 karaattia]]* Liv Ullmannin vastanäyttelijänä. Hän meni vuonna 1978 naimisiin Katherine Woodvillen kanssa. Parilla oli tytär Thais. 

Albert piti huolta vanhasta isästään tämän viimeisinä vuosina. Hänen isänsä kuoli 99-vuotiaana 26. toukokuuta 2005. Edward Albert sairastui keuhkosyöpään suurin piirtein samoihin aikoihin ja kuoli kotonaan Malibussa 55-vuotiaana 22. syyskuuta 2006.
Espanjan grande

**Espanjan grande** (**Grande de España**) on korkein aatelisarvo Espanjassa. Se on arvoasteikossa heti hallitsevan monarkin sekä Asturiasin ruhtinaan eli kruununperillisen poikien (infante) jälkeen. Nämä jälkeläiset saattoivat kutsua itseään Espanjan grandeiksi, mutta kuningas antoi tämän arvon myös muille tärkeille avustajilleen. Tämä aatelisarvo on verrattavissa pääreihin sekä Ranskassa että Yhdistyneessä kuningaskunnassa.

## Historia
Kaarle V perusti Espanjan granden arvon vuonna 1520, kun hänet kruunattiin Pyhän saksalais-roomalaisen keisarikunnan keisariksi. Nämä uuden tittelin haltijat saivat erioikeuksia, joista tärkeimpinä pidettiin oikeutta käyttää hattua kuninkaan läsnä ollessa ja sitä, että kuningas kutsui heitä nimityksellä ”serkku”, kun muista aatelisista hän käytti nimitystä ”sukulainen”.

Vuonna 1550 kaikkiaan 25&nbsp;aatelista sai kruunajaisten yhteydessä Espanjan granden tittelin. Myöhemmin näiden henkilöiden perheistä koostui granden tittelin saaneiden ensimmäinen luokka. Usein granden arvon saaneilla on ollut aiemmin herttuan, markiisin tai kreivin titteli. Jotkut kuitenkin saivat sen ilman aiempaa arvoa. Vasta 1800-luvulta lähtien kaikki herttuan arvon saaneet ovat automaattisesti saaneet itselleen myös Espanjan granden arvon.

Espanjan grandet on aiemmin jaettu kahteen, välillä jopa kolmeen luokkaan. Nykyään on käytössä vain ensimmäinen luokka, johon kaikki grandet kuuluvat. Grandet ovat aina pitäneet toisiaan keskenään saman arvoisina. Vaakunatunnuksissaan heillä on herttuallinen vaakuna.

Kaikkein vanhimpia Espanjan grande -sukuja ovat:
*herttualliset suvut: 
**Medinaceli
**Alba
**del Infantado
**Osuna
**Alburquerque
**Segorbe
**Medina Sidonia
**Najera
**Escalona ja Villenan  markiisi
**Frias
*markiisisuvut:
**Aguilar de Campoo
**Astorga
**Priego
*kreivilliset suvut:
**Benavente
**Cabra
**Lemos.

Myös useat muut kuin espanjalaiset ovat saaneet Espanjan granden arvon: Louis de Rouvroy, Saint-Simonin herttua, Farinelli ja Wellingtonin herttua. 18. Alban herttuattarella Cayetana Fitz-James Stuartilla oli yhteensä peräti 20&nbsp;eri Espanjan granden arvoa.

## Nykyaika
Nykyisin Espanjan grandeilla ei ole kuin kunniaan liittyviä etuoikeuksia, kun heiltä poistettiin vuonna 1984 viimeinenkin todellinen privilegio, joka oli oikeus käyttää matkustettaessa diplomaattipassia. Ehkä kaikkein selvin kunniaetuoikeus Espanjan grandeilla on nykyään tulla puhuteltaessa kutsutuiksi tittelillä *Excelentísimos Señores* (”loistokkaimmat herrat”).
Jimmy Dorsey

**James "Jimmy" Dorsey** (29. helmikuuta 1904 – 12. kesäkuuta 1957) oli yhdysvaltalainen jazzmuusikko. Hän oli Tommy Dorseyn veli.

Dorsey syntyi Pennsylvaniassa. Hän aloitti hyvin nuorena trumpetinsoiton, mutta siirtyi alttosaksofoniin vuonna 1915 ja opetteli sitten klarinetilla tuplaamisen. Hän liittyi vuonna 1924 California Ramblers -yhtyeeseen ja vuonna 1930 Ted Lewisin yhtyeeseen, jonka kanssa hän kierteli Euroopassa. 

Palattuaan Yhdysvaltoihin Jimmy Dorsey teki yhteistyötä muun muassa Rudy Valleen kanssa. Vuonna 1939 hän perusti duon Helen O’Connellin kanssa. Hänellä on tähti Hollywood Walk of Famella.

Dorsey kuoli keuhkosyöpään 53-vuotiaana.
Helen O’Connell

**Helen O’Connell** (23. toukokuuta 1920 – 9. syyskuuta 1993) oli yhdysvaltalainen laulaja.

O’Connell syntyi Limassa, Ohiossa. Hän aloitti vuonna 1939 yhteistyön Jimmy Dorseyn kanssa; hänen tunnetuimmat äänitteensä, kuten ”Green Eyes”, ”Amapola” ja ”Tangerine”, ovat 1940-luvun alkuvuosilta. 

O’Connell tuli uransa aikana tunnetuksi myös televisiosta, ja hänellä oli yhteen aikaan oma show’nsa. Hän vetäytyi mentyään naimisiin vuonna 1943, mutta käynnisti uransa jälleen 1950-luvulla. Hän oli mukana juontamassa Miss USA ja Miss Universe -kilpailuja vuosina 1972–1980.

O’Connell oli naimisissa kaikkiaan neljästi – viimeinen puoliso oli muusikko Frank De Vol. O’Connell kärsi C-hepatiitista, joka aiheutti maksasyövän ja hänen kuolemansa San Diegossa 73-vuotiaana.
Johan Boskamp

**Jan "Johan" Boskamp** (s. 21. lokakuuta 1948 Rotterdam, Alankomaat) on hollantilainen jalkapallovalmentaja ja entinen keskikenttäpelaaja. 

## Ura pelaajana

Boskamp pelasi urallaan Alankomaiden ja Belgian sarjoissa. Suurin saavutus seurajoukkueuralla oli Belgian mestaruuden voittaminen 1975 ja valinta Belgian liigan parhaaksi pelaajaksi samalla kaudella. Maajoukkueessa Boskamp pelasi kaksi ottelua ja oli mukana MM-kisoissa 1978 tullen vaihdosta kentälle ottelussa Skotlantia vastaan.

**Seurat pelaajana**

*  1964–1969 Feyenoord Rotterdam
*  1969–1970 Holland Sport
*  1970–1974 Feyenoord Rotterdam
*  1974–1982 RWD Molenbeek
*  1982–1984 Lierse SK

**Meriitit pelaajana**

* Belgian mestaruus: 1975
* MM-hopeaa: 1978

## Ura valmentajana

Pelaajauransa jälkeen valmentajaksi ryhtynyt Boskampin ura on ollut värikäs. Vuoden 1984 jälkeen hän on valmentanut Belgian ohella Georgiassa, Arabiemiraateissa, Kuwaitissa ja Englannissa. Suurimmat menestyksen vuodet ajoittuvat RSC Anderlechtiin 1993–1997. Marraskuusta 2007 hän siirtyi belgialaisen FCV Dender EH:n päävalmentajaksi. Hän erosi tehtävistään toukokuussa 2009. 

Kesäkuussa 2009 Boskamp siirtyi Belgian kakkosdivisioonassa pelaavan KSK Beverenin peräsimeen.  Hän sai kuitenkin potkut jo joulukuussa 2009. 

**Seurat valmentajana**

*  1984–1986 Lierse SK
*  1988–1989 FC Verbroedering Dender EH
*  1989–1992 SK Beveren
*  1992–1993 KV Kortrijk
*  1993–1995 RSC Anderlecht
*  1996–1997 RSC Anderlecht
*  1997–1999 KAA Gent
*  1999 FC Dinamo Tbilisi
*  1999 Georgian jalkapallomaajoukkue
*  2000–2001 KRC Genk
*  2001–2002 Al Wasl FC
*  2004–2005 Kazma Sporting Club
*  2005–2006 Stoke City FC
*  6–8/2006 Standard Liège
*  11/2007–2009 FCV Dender EH
*  2009–12/2009 KSK Beveren

**Meriitit valmentajana**

* Belgian mestaruus: 1994, 1995
* Belgian Cup: 1994
* Belgian Supercup: 1995
* Georgian mestaruus: 1999

## Lähteet
Cynthia Macdonald

**Cynthia Macdonald** (o.s. **Lee**; 2. helmikuuta 1928 New York – 3. elokuuta 2015 Logan, Utah) oli yhdysvaltalainen runoilija.

Macdonald opiskeli Bennington Collegessa ja Sarah Lawrence Collegessa. Hän opetti Sarah Lawrence Collegen lisäksi Johns Hopkinsin yliopistossa ja toimi Houstonin yliopiston professorina.

Macdonald meni vuonna 1954 naimisiin E. C. Macdonaldin kanssa, ja hänelle syntyi tytär Jennifer vuonna 1956. Hänen ensimmäinen kokoelmansa *Amputations* oli vuodelta 1972. Hänelle myönnettiin O. B. Hardison, Jr:n runopalkinto vuonna 1992.

## Julkaisut
* *Amputations* (1972)
* *Transplants* (1976)
* *(W)holes* (1980)
* *Alternate Means of Transport* (1985)
* *Living Wills: New and Selected Poems* (1991)
* *I Can’t Remember* (1997) 

## Lähteet
Star

**Star** on tähteä tarkoittava englannin kielen sana, jota käytetään myös seuraavissa merkityksissä:

* Star, puolalainen kuorma-automerkki
* Star, yhdysvaltalainen vuosina 1922–1928 valmistettu automerkki
* Star, kilpapurjehdusvenetyyppi
* Star, elokuvateatteri Oulussa
* Star, Tampereella vuosina 1922–1987 toiminut lääketehdas
* Star FM, Suomessa vuosina 1999–2001 toiminut radioasema
* Radio 1 (aik. STAR FM), ruotsalainen radioasema
* Tanssiklubi Star, helsinkiläinen tanssiurheiluseura.
* Star Channel, suomalainen televisiokanava
* Star Channel, kreikkalainen televisiokanava
* Star TV, turkkilainen televisiokanava 

## Laivoja

* White Star Line (Oceanic Steam Navigation Company), englantilainen vuosina 1845–1949 toiminut laivayhtiö
* ''M/S Link Star'', ro-ro-rahtilaiva
* ''M/S Regal Star'', ro-ro-rahtilaiva
* ''M/S Scandinavian Star'', matkustaja-autolautta
* *M/S Silja Star*, myöhemmin ''M/S Wasa Queen'', matkustaja-autolautta
* *M/S Silja Star*, myöhemmin ''M/S Estonia'', matkustaja-autolautta
* ''M/S Star'', Tallink-varustamon matkustaja-autolautta
* ''M/S Star Princess'', Princess Cruisesin loistoristeilijä
* ''M/S Wilson Star'', ro-ro-rahtilaiva
* ''HMS Star'', Britannian kuninkaallisen laivaston torpedohävittäjä.

## Henkilöitä
* Darren Star (s. 1961), yhdysvaltalainen televisiotuottaja ja käsikirjoittaja
* Hovi Star, oik. *Hovav Sekulets* (s. 1986), israelilainen laulaja
* Jeffree Star (s. 1986), yhdysvaltalainen malli, muotisuunnittelija, meikkitaiteilija sekä laulaja-lauluntekijä
* Lela Star (s. 1985), yhdysvaltalainen pornonäyttelijä
* Star Lotulelei (s. 1989), yhdysvaltalainen amerikkalaisen jalkapallon pelaaja.
Angus Macfadyen

**Angus Macfadyen** (s. 21. lokakuuta 1963 Glasgow, Skotlanti) on skottilainen näyttelijä. Hänen tunnetuimmat elokuvansa ovat *[[Braveheart – taipumaton]]* (1995) ja *[[Saw III]]* (2006). Macfadyen on myös näytellyt Allan Pinkertonia kanadalaisessa televisiosarjassa *[[Pinkertonin etsivätoimisto (televisiosarja)|Pinkertonin etsivätoimisto]]*. Lisäksi hän vieraillut yhdysvaltalaisissa televisiosarjoissa *[[Californication (televisiosarja)|Californication]]* ja *[[Criminal Minds]]*.

Macfadyenin isä oli lääkäri, joka teki kansainvälisiä töitä Maailman terveysjärjestölle. Macfadyen opiskeli Edinburghin yliopistossa ja Lontoon Central School of Speech and Dramassa. 

Macfadyen seurusteli Catherine Zeta-Jonesin kanssa, ja pari oli aiemmin kihloissa.
Mack 10

**David Rolison** eli **Mack 10** (s. 9. elokuuta 1971) on yhdysvaltalainen gangsta rap -artisti. Hän syntyi Inglewoodissa, Kaliforniassa. Hänellä on sekä afroamerikkalaista että meksikolaista taustaa.

Mack 10 kuului Westside Connection -trioon ja osallistui Ice Cuben ja Cypress Hillin välisiin julkisiin erimielisyyksiin. Hän on myös useilla sooloalbumeillaan menestynyt Hoo-Bangin' Records -levy-yhtiön perustaja. Hän kuuluu myös Bloods -katujengin settiin Queen Street Bloods.

Mack 10 meni vuonna 2000 naimisiin Tionne "T-Boz" Watkinsin kanssa. Parin tytär Chase Rolison syntyi saman vuoden lokakuussa. T-Boz kuitenkin haki jo 2004 avioeroa ja lähestymiskieltoa. 

## Diskografia
### Sooloalbumit
* Mack 10 (1995)
* Based on a True Story (1997)
* The Recipe (1998)
* The Paper Route (2000)
* Bang or Ball (2001)
* Mack 10 Presents da Hood (2002)
* Ghetto, Gutter & Gangster (2003)
* Hustla's Handbook (2005)
* Soft White (2009)
* 2000-1-0 (2010)

### Westside Connectionin kanssa
* Bow Down (1996)
* Terrorist Threats (2003)

### Glasses Malonen kanssa
* Money Muzik (2010)

## Filmografia
* I'm Bout It (1997) -  Perryn serkku
* Thicker Than Water (1999) - DJ
* Dark Angel (2001) - Tacoma Bleed
* Random Acts of Violence (2002) - Lynch
* Cutthroat Alley (2003) - Brian Stokes
* Def Jam: Fight for NY (2004) - esitti itseään
* Halloween House Party (2005) - Star
* Apocalypse and the Beauty Queen (2005) - D.K.
* It Ain't Easy (2006) - The Mack

## Lähteet
194 Prokne

**194 Prokne** on päävyöhykkeen asteroidi, jonka Christian Heinrich Friedrich Peters löysi 21. maaliskuuta 1879.

Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on C-luokkaa (Tholenin luokitus ja SMASSII).

Taivaankappale nimettiin Proknen mukaan, joka oli kreikkalaisessa mytologiassa Ateenan kuningas Pandion I:n tytär.

## Lähteet
*JPL Small-Body Database Browser: 194 Prokne 
*Discovery Circumstances: Numbered Minor Planets (1)-(5000): Minor Planet Center 

### Viitteet
Blackout

**Blackout** voi tarkoittaa seuraavia:

* blackout, urheilutapahtumien televisiointiin Pohjois-Amerikassa liittyvä käsite
* *[[Blackout (Britney Spearsin albumi)|Blackout]]*, Britney Spearsin albumi
* *[[Blackout (Dropkick Murphysin albumi)|Blackout]]*, Dropkick Murphysin albumi
* *[[Blackout (Scorpionsin albumi)|Blackout]]*, Scorpionsin albumi
* *[[Blackout!]]*, Method Manin ja Redmanin albumi
* *[[Blackout! 2]]*, Method Manin ja Redmanin albumi
* ”Blackout”, Musen kappale
* ”Blackout”, David Bowien kappale
* ”Blackout”, Linkin Parkin kappale
* *[[Blackout (vuoden 2008 elokuva)|Blackout]]*, suomalainen elokuva vuodelta 2008
* *[[Blackout (televisiosarja)|Blackout]]*, brittiläinen minisarja vuodelta 2012
* Blackout, Transformers-hahmo
* ”Blackout”, *Num3rot*-sarjan jakso
* **, videopeli.
Justin Kirk

**Justin Kirk** (s. 28. toukokuuta 1969) on yhdysvaltalainen näyttelijä. Hän teki ensimmäisen esiintymisensä 7-vuotiaana. 

Kirk syntyi Salemissa, Oregonissa, ja kasvoi Unionissa, Washingtonissa. Hän muutti 12-vuotiaana Minneapolisiin ja high schoolista valmistuttuaan New Yorkiin. 

Kirk tunnetaan sekä näyttämöltä, televisiosta että elokuvista. Eräs hänen rooleistaan oli Prior Walterin osa sarjassa *[[Angels in America]]*. Muita hänen roolejaan ovat olleet muun muassa Andy Botwin sarjassa *[[Weeds]]* sekä Barto Zane sarjassa *[[Jack & Jill]]*. 

Kirk voitti Obie-palkinnon roolillaan näytelmässä *Love! Valour! Compassion!*, ja esiintyi myös siitä tehdyssä elokuvaversiossa. Hän on ollut Emmy-, Golden Globe- sekä Screen Actors Guild Awards -ehdokas ja voittanut Satellite Awardin.
Ivan Sergei

**Ivan Sergei Gaudio** (s. 7. toukokuuta 1971) on yhdysvaltalainen näyttelijä, joka tunnetaan sekä hänen televisio- että elokuvarooleistaan.

Sergei syntyi Hawthornessa, New Jerseyssä, ja opiskeli Hawthorne High Schoolissa. Hän nousi alun perin maineeseen roolillaan elokuvassa *Once a Thief* (1996), ja myöhemmin hänellä oli rooli mm. elokuvassa *[[Pasmat sekaisin]]* (1998). 

Sergei esitti vuosina 1999–2001 David Jillefskyä sarjassa *[[Jack & Jill]]* ja vuosina 2005–2006 Henry Mitchelliä sarjassa *[[Siskoni on noita]]*. Hän meni elokuussa 2003 naimisiin Tanya Sergein kanssa.

## Aiheesta muualla
*
Dorian Gregory

**Dorian Gregory** (s. 26. tammikuuta 1971) on yhdysvaltalainen näyttelijä. Hänen tunnetuimmat saavutuksensa ovat Darryl Morrisin roolin esittäminen sarjassa *[[Siskoni on noita]]* vuosina 1998–2005 ja *Soul Train* -musiikkiohjelman juontajana toimiminen vuosina 2003–2006.

Gregory syntyi Washington DC:ssä ja kasvoi Clevelandissa, Ohiossa, kunnes muutti 9-vuotiaana Los Angelesiin. Ensimmäinen oleellinen rooli oli sarjassa *Baywatch Nights* 1990-luvun puolessavälissä.

Gregory on afroamerikkalainen ja tunnetaan paitsi näyttelijänä, myös huomattavana humanitaarisen työn tekijänä. Hänellä on tyypin 1 diabetes.  

## Aiheesta muualla
*
Prokne (mytologia)

**Prokne** oli kreikkalaisessa mytologiassa Ateenan kuninkaan Pandion I:n ja Zeuksippen tytär ja Filomelan sisar. Hänellä oli myös kaksoisveljet Erekhtheus ja Butes. Hänen isänsä oli antanut hänet puolisoksi Tereukselle, Traakian kuninkaalle, kiitokseksi tämän avusta rajariidoista alkaneesta taistelussa Theban kuningasta Labdakosta vastaan.

Prokne alkoi kuitenkin ikävöidä sisartaan ja pyysi miestään tuomaan tämän luokseen vierailulle Ateenasta. Tereus suostui, mutta alkoi himoita kälyään. Filomela ei kuitenkaan suostunut Tereuksen ehdotuksiin, vaikka tämä tarjosi hänelle lahjoja. Viimein he nostivat purjeet palatakseen takaisin Traakiaan, mutta alusten rantauduttua Tereus veikin Filomelan metsässä olleeseen mökkiin ja pahoinpiteli ja raiskasi tämän. Pelätessään Filomelan kertovan tapahtuneesta hän vielä leikkasi Filomelan kielen poikki ja piti tätä vankinaan. Vaimolleen hän kertoi Filomelan kuolleen.

Vuoden kuluttua Filomela kuitenkin kutoi kankaan, jossa hän kertoi tapahtuneen ja sai sen toimitettua sisarelleen. Kostoksi sisarensa kohtelusta Prokne tappoi Tereuksen kanssa saamansa pojan Ityksen ja syötti tämän ruumiin miehelleen. Kun Tereus sai tietää, mitä oli tapahtunut, hän alkoi jahdata sisaruksia kirves aseenaan, mutta tällöin jumalat muuttivat kaikki kolme linnuiksi: Tereuksesta tuli harjalintu, Proknesta satakieli, joka laulaa suruisasti poikansa kuolemaa, ja Filomelasta pääskynen, joka kielensä menettäneenä ei pysty laulamaan vaan ainoastaan sirkuttamaan. Roomalaisten runoilijoiden aikana sisarusten lajit vaihtuivat, ja Proknen kerrottiin muuttuneen pääskyseksi ja Filomelan satakieleksi. Samoin Tereuksen ase muuttui miekaksi, jota verrattiin satakielen nokkaan.

## Lähteet

## Aiheesta muualla
Maria Lark

**Maria Lark** (s. 20. kesäkuuta 1997 Siperia, Venäjä) on yhdysvaltalainen televisionäyttelijä. 

## Yksityiselämä
Maria Lark syntyi Venäjällä, mutta hänet on adoptoitu Yhdysvaltoihin. Hän asuu äitinsä kanssa Redondo Beachin kaupungissa Los Angelesin lähellä. Hän harrastaa muun muassa voimistelua, tietosanakirjojen lukemista ja piirrettyjen katsomista.

## Ura
Lark esitti vuodesta 2005 Bridgette DuBois'ta Patricia Arquetten tähdittämässä sarjassa *[[Näkijä]]*. Hän voitti roolistaan Young Artist Award -palkinnon vuonna 2007. 

Lark on vieraillut useaan otteeseen ''The Tonight Show with Jay Leno'' -ohjelmassa.  10-vuotiaasta Maria Larkista tuli 3. syyskuuta 2007 nuorin henkilö, joka on koskaan ollut mukana juontamassa *[[The View (keskusteluohjelma)|The View]]* -talk show'ta.

## Filmografia
* *[[Näkijä]]* (2005–2011, televisiosarja)
* *Surviving Sid* (2008, lyhytanimaatio, äänirooli)

## Lähteet

## Aiheesta muualla
* 
* 
* Maria Lark Nelosen Näkijä-sivustolla
Prokne

**Prokne** viittaa ainakin seuraaviin asioihin:
* Prokne, Pandion I:n tytär ja Tereuksen puoliso kreikkalaisessa mytologiassa
* 194 Prokne, asteroidi
Shonda Rhimes

**Shonda Rhimes** (s. 13. tammikuuta 1970 Chicago, Illinois, Yhdysvallat) on yhdysvaltalainen televisiotuottaja, käsikirjoittaja ja ohjaaja. Hän on tehnyt televisiosarjat *[[Greyn anatomia]]* (2005–) ja *[[Rakkauden anatomia]]* (2007–2013).

## Ura
Rhimes syntyi Chicagossa. Hän suoritti kandidaatintutkinnon Dartmouth Collegessa ja muutti Los Angelesiin, jossa hän suoritti maisteritutkinnon Etelä-Kalifornian yliopistossa elokuva- ja televisioalan laitoksessa.

Rhimes toimii *Greyn anatomian* ja *Rakkauden anatomian* tuottajana ja pääkäsikirjoittajana. Hän on ollut kolmesti Primetime Emmy -ehdokkaana työstään Greyn anatomiassa. Vuonna 2006 ja 2007 sarja oli ehdolla parhaaksi draamasarjaksi ja vuonna 2006 Rhimes oli parhaan draamasarjan käsikirjoituksen ehdokkaana. Vuonna 2007 hän pääsi *[[Time]]*-lehden maailman 100 vaikutusvaltaisimman ihmisen listalle.  

Rhimes on työskennellyt myös elokuvien parissa. Hän on käsikirjoittanut elokuvat *[[Crossroads – tienristeyksessä]]* (2002) ja *[[Prinsessapäiväkirjat 2]]* (2004).

## Yksityiselämä
Rhimesilla on kaksi isosiskoa ja kaksi isoveljeä ja kolme adoptoitua tytärtä.

## Filmografia
### Käsikirjoittaja
#### Elokuvat
* *Blossoms and Veils* (1998) (lyhytelokuva) – Myös ohjaaja.
* *Introducing Dorothy Dandridge* (1999) (televisioelokuva) 
* *[[Crossroads – tienristeyksessä]]* (2002)
* *[[Prinsessapäiväkirjat 2]]* (2004)

#### Televisiosarjat
* *[[Greyn anatomia]]* (2005– )
* *[[Rakkauden anatomia]]* (2007– 2013)
* *[[Scandal (televisiosarja)|Scandal]]* (2012)

### Tuottaja
#### Elokuvat
* *Inside the Box* (2009) (televisioelokuva)

#### Televisiosarjat
* *[[Greyn anatomia]]* (2005– )
* *[[Rakkauden anatomia]]* (2007–2013)
* *[[Off the Map]]* (2010)
* *[[Scandal (televisiosarja)|Scandal]]* (2012)
* *[[How to Get Away with Murder]]* (2014)
* *[[Bridgerton]]* (2020)

## Lähteet

## Aiheesta muualla
* 
* 
* Shonda Rhimes TV.com-sivustolla 
* Shonda Rhimes Twitterissä
* Grey's Writers - Greyn anatomian käsikirjoittajien blogi
Heteroosi

**Heteroosi** (*risteytyselinvoima*) on heterotsygoottisilla yksilöllä toisinaan ilmenevä parempi elinvoimaisuus. Se johtuu yksilön suotuisasta geeniyhdistelmästä. Monet yksilön kannalta edulliset alleelit dominoivat tällöin haitallisempia, resessiivisiksi jääviä alleeleja ja haitalliset ominaisuudet peittyvät (positiivinen epistasia).

## Merkitys tuotannon tehostamisessa

Yhdysvalloissa kehitetty hybridimaissi on heteroosin hyväksikäytön vanhimpia ja laajimpia sovelluksia. Maissin heterotsygoottisuus mahdollisimman monen geenin osalta varmistetaan kaksoisristeytyksellä. Suomessa vastaavanlaista menetelmää on käytetty muun muassa sokerijuurikkaan viljelyssä. 

Eläimiinkin perustuvaa tuotantoa voidaan tehostaa heteroosilla. Suomessa näin tehdään yleisesti muun muassa kanojen lihan- ja munantuotannossa. Jalostuskanaloissa selvitetään parhaat risteytykset ja tuotetaan niiden poikaset. Poikaset myydään kanankasvattajille. Hybridikanat tuottavat enemmän munia (n. 10 %) ja kasvavat isommiksi kuin kanat, joihin heteroosia ei sovelleta. 

Heteroosi ei ole pysyvää jalostusta, sillä sen vaikutus heikkenee seuraavissa sukupolvissa. Myönteisten alleeliparien määrä vähenee, sillä alleelit yhdistyvät sattumanvaraisesti ja homotsygoottien määrä lisääntyy.

## Lähteet

* 
*
Juri Norstein

**Juri Norstein** (, s. 15. syyskuuta 1941) on venäläinen animaattori, elokuvaohjaaja ja käsikirjoittaja. Hän on tehnyt suurimman osan elämäntyöstään animaatiostudio Sojuzmultfilmin palveluksessa. Norsteinin kuuluisin elokuva on vuonna 1979 valmistunut *Satujen satu*, joka valittiin Los Angelesissa vuonna 1984 kaikkien aikojen parhaaksi animaatioelokuvaksi.

Norstein varttui Moskovassa, ja käytyään kaksivuotisen animaattorikurssin hän pääsi töihin Sojuzmultfilmiin. Norstein toimi aluksi kokeneempien animaattorien apulaisena ja sai odottaa useita vuosia, ennen kuin hänen annettiin ohjata omia elokuvia.

Norstein käyttää elokuvissaan monitasokameraa, minkä ansiosta niissä on vahva syvyysvaikutelma. Norstein on pysytellyt uskollisesti pala-animaatiotekniikassa, eikä käytä elokuvissaan tietokoneita apuna. Hän tekee elokuvansa yhdessä vaimonsa Francesca Jarbusovan kanssa. Norsteinin ohjaamat elokuvat ovat runollisia ja surumielisiä, ja niiden rytmi on useimpiin nykyanimaatioihin verrattuna rauhallinen. Värit ovat yleensä murrettuja ja hillittyjä.

Vuonna 1981 Norstein aloitti Nikolai Gogolin novelliin *Päällystakki* pohjautuvan animaatioelokuvan teon. Hän työskentelee elokuvan parissa edelleen.

Suomessa Norsteinin elokuvia on esitetty muun muassa Suomen elokuva-arkistossa ja Tampereen lyhytelokuvajuhlilla. Niitä ovat *Kerženetsin taistelu* (Ivan Ivanov-Vanon kanssa 1971), *Kettu ja jänis* (1973), *Haikara ja kurki* (1974) ja *Siili sumussa* (1975).

Norstein oli yksi helmikuussa 2022 Novaja gazetassa julkaistun, Venäjän hyökkäyksen Ukrainaan tuominneen avoimen kirjeen allekirjoittajista.

## Filmografia

**Kerženetsin taistelu* (Сеча при Керженце, 1971)
**Kettu ja jänis* (Лиса и заяц, 1973)
**Haikara ja kurki* (Цапля и журавль, 1974)
**[[Siili sumussa]]* (Ёжик в тумане, 1975)
**Satujen satu* (Сказка сказок, 1979)

## Lähteet
Ylänkökillit

**Ylänkökillit** (Profundulidae) on hammaskarppikalojen lahkoon kuuluva makeassa vedessä elävien kalojen heimo, johon kuuluu yksi suku (*Profundulus*) ja siinä seitsemän lajia. Ne elävät Keski-Amerikassa: Meksikossa, Hondurasissa ja Guatemalassa. Ylänkökillit ovat suhteellisen pieniä kaloja, pituudeltaan 7–12 senttimetriä.

## Lähteet
Blauw-Wit Amsterdam

**Blauw-Wit Amsterdam** () on vuonna 1902 Kinkerbuurtin kaupunginosassa Amsterdamissa perustettu jalkapalloseura, joka pelaa tällä hetkellä Zondag eerste klasse A:ssa. Blauw-Wit siirtyi pelaamaan kotiottelunsa Amsterdamin Olympiastadionille vuonna 1928. Ammattilaisseuraksi se ryhtyi vuonna 1954. Vuonna 1972 seura yhdistyi Door Wilskracht Sterkin ja De Volewijckersin kanssa, muodostaen FC Amsterdamin. Blauw-Wit Amsterdam jatkoi kuitenkin olemassaoloaan siirtymällä pelaamaan amatöörisarjoihin.

## Blauw-Wit Eredivisiessä

*1963/64  15.  
*1962/63  11.  
*1961/62  3.   
*1959/60  16.   
*1958/59  14.  
*1957/58  13. 
*1950/51  4.   
*1949/50  2.  
*1946/47  6.   
*1941/42  4.   
*1939/40  2.   
*1929/30  5.   
*1921/22  2.   

## Tunnettuja seurassa pelanneita jalkapalloilijoita
*Piet van der Kuil
*Wietze Couperus
*Martin Koeman
*Barry Hughes

## Aiheesta muualla

* Virallinen sivu
Budd Schulberg

**Budd Wilson Schulberg** (27. maaliskuuta 1914 New York, New York, Yhdysvallat – 5. elokuuta 2009 New York, New York, Yhdysvallat) oli yhdysvaltalainen kirjailija ja elokuvakäsikirjoittaja.

Schulberg oli Hollywoodin uranuurtajiin kuuluneen tuottajan B. P. Schulbergin poika. Elokuva *[[Mitä kovemmin he kaatuvat]]* (1956) pohjautuu hänen romaaniinsa *[[Kehäketut]]* vuodelta 1948. Hänen tunnetuimpia romaanejaan ovat *What Makes Sammy Run?* (1941) ja *Lumous haihtuu* (*The Disenchanted*, 1950).

Schulbergin tunnetuin alkuperäinen käsikirjoitus on *[[Alaston satama]]* (1954). Myöhempiä käsikirjoituksia ovat *[[Kasvot väkijoukossa]]* (1957) ja *[[Suolla tuulee]]* (1958). Schulberg palkittiin Parhaan alkuperäisen käsikirjoituksen Oscar-palkinnolla vuonna 1955.

Schulberg oli neljästi naimisissa, ja hänellä on viisi lasta. Hän kuoli vuonna 2009 New Yorkissa 95-vuotiaana.

## Suomennetut teokset
* *Lumous haihtuu* (*The Disenchanted*), suom. Maija Jauhola, Helsinki: Otava 1952 Sarja: Otavan kirjakerho: 1952, 8
* *Alaston satama* (*Waterfront*), suom. Sirppa Kauppinen, Helsinki: Otava 1957 Sarja: Otavan kirjakerho: 1957, 9
* *Kehäketut* (*The Harder They Fall*), suom. Paavo Lehtonen, Helsinki: Otava 1965 Sarja: Kompassikirja

## Lähteet

## Aiheesta muualla
Patrick Macnee

**Daniel Patrick Macnee** (6. helmikuuta 1922 Lontoo – 25. kesäkuuta 2015 Kalifornia) oli englantilaissyntyinen näyttelijä, jolle myönnettiin Yhdysvaltain kansalaisuus vuonna 1959.

Macnee opiskeli Eton Collegessa ja palveli toisessa maailmansodassa. Hänellä oli varhainen rooli muun muassa elokuvassa *[[Taistelulaivan viimeiset päivät]]* (1956). Hän oli 1960-luvulla *[[Me kostajat]]* -menestyssarjan tähti, ja hänen omaelämäkertansa *Blind In One Ear* ilmestyi vuonna 1988. Macnee esiintyi myös useissa 1970–1980-lukujen kulttisarjoissa, kuten *[[Lemmenlaiva]]*, *[[Columbo]]*, *[[Frasier]]* ja *[[Taisteluplaneetta Galactica (1978)|Taisteluplaneetta Galactica]]*.

Kenties tunnetuimman elokuvaesiintymisensä Macnee teki sir Godfrey Tibbettin osassa James Bond -elokuvassa *[[007 ja kuoleman katse]]* vuonna 1985.

Macnee oli kolmesti naimisissa; kolmas avioliitto alkoi vuonna 1988. Pari asui eteläisessä Kaliforniassa Fiona-koiransa kanssa. Hänen keskimmäinen vaimonsa oli näyttelijä Katherine Woodville.

## Lähteet

## Aiheesta muualla
*
Cheech Marin

**Richard Anthony "Cheech" Marin** (s. 13. heinäkuuta 1946 Los Angeles, Kalifornia, Yhdysvallat) on yhdysvaltalainen komedianäyttelijä, joka tunnetaan Cheech & Chong -komediaduosta.

Marin syntyi Los Angelesissa, ja hän opiskeli California State University –nimisessä yliopistossa. Hän on meksikolais-amerikkalainen.

## Valikoitu filmografia
* *Up in Smoke* ..... Pedro De Pacas
* *[[Kapteeni Keltaparta]]* ..... El Segundo
* *Born in East L.A.* ..... Rudy
* *[[Oliver ja kumppanit]]* ..... Tito (ääni)
* *The Shrimp on the Barbie* ..... Carlos
* *[[Golden Palace]]* ..... Chuy Castillos
* *[[Leijonakuningas]]* ..... Banzai-hyeena (ääni)
* *[[Hämärästä aamunkoittoon]]* ..... Rajavartija, Chet Pussy, Carlos
* *[[South Park]]* ..... Carlos Ramirez (ääni)
* *[[Once Upon a Time in Mexico]]* ..... Belini
* *[[Leijonakuningas 3 – Hakuna Matata]]* ..... Banzai-hyeena (ääni)
* *[[Amyn lailla]]* ..... Ignacio Messina
* *[[Autot]]* ..... Ramone
* **' ..... Gaspar Gomez
* ''[[Lost]]'' ..... David Reyes
* **' ..... Isä Benecio Del Toro
* *[[Machete (elokuva)|Machete]]* ..... Isä Cortez 

## Komedia-albumit
* Sleeping Beauty (1976)
* Wedding Album (1974)
* Los Cochinos (1973)
* Big Bambu (1972)
* Cheech & Chong (1971)

## Lähteet

## Aiheesta muualla
* 
*
*
American Israel Public Affairs Committee

**American Israel Public Affairs Committee (AIPAC)** on yhdysvaltalainen lobbausjärjestö, jonka tarkoitus on pitää yllä hyviä suhteita Yhdysvaltain ja Israelin välillä. Sitä pidetään yhtenä vaikutusvaltaisimmista etujärjestöistä Washingtonissa. Järjestön puheenjohtaja on Betsy Berns Korn.

## Historia ja tavoitteet
AIPAC:in edeltäjä American Zionist Committee for Public Affairs perustettiin vuonna 1953. AIPAC on ilmoittanut tavoitteekseen vaikuttaa Yhdysvaltain kongressin päätöksiin seuraavissa asioissa:
* Palestiinalaishallinnon painostaminen kompromissiin Israelin kanssa
* Yhdysvaltain ja Israelin liittolaissuhteen vahvistaminen ja sotilasavun lisääminen.

Muiden amerikkalaisten etujärjestöjen tavoin se julkaisee tietoja siitä, miten kongressin jäsenet ovat äänestäneet sille tärkeissä aiheissa.

## Kritiikki
Chicagon yliopiston professori John Mearsheimer ja Harvardin yliopiston professori Stephen Walt julkaisivat vuonna 2007 kirjan *[[The Israel Lobby and U.S. Foreign Policy]]*, jossa väitetään, että AIPAC on "tosiasiassa vieraan vallan agentti, jolla on kuristusote kongressista". Entinen presidentti Jimmy Carter on todennut, että AIPAC painostaa poliitikkoja, jotka eivät kannata sen tavoitteita

## Lähteet

## Aiheesta muualla

*Virallinen sivusto
*Israelin ulkoministeri Silvan Shalomin puhe AIPAC:in konferenssissa
Linda Thorson

**Linda Thorson** (o.s. **Robinson**, s. 18. kesäkuuta 1947 Toronto) on kanadalainen näyttelijä. Thorson tunnetaan brittiläisestä *[[Herrasmiesagentti]]* (*The Avengers*) -sarjasta, jossa hänellä oli vakituinen osa 1960-luvun lopulla. Myöhemmällä urallaan hän on esiintynyt muun muassa *[[Star Trek – uusi sukupolvi]]* -sarjan jaksossa vuonna 1993, *[[One Life to Live]]* -sarjassa ja *[[Kuoleman selli]]* -elokuvassa vuonna 2002. Thorson esitti vuosina 2006–2007 Rosemary Sinclairia *[[Emmerdale]]ssa*; hän teki viimeisen esiintymisensä sarjassa 13. syyskuuta 2007. Vuoden 2008 aikana *Emmerdalesta* lähdön jälkeen Thorson esiintyi useissa musikaaleissa Britanniassa. Hän teki yhden jakson myös *[[Tohtorit (televisiosarja)|Tohtoreihin]]*.

Thorson opiskeli Royal Academy of Dramatic Artsissa. Hän asuu New Yorkissa ja on ollut 20. marraskuuta 2005 alkaen naimisissa Gavin Mitchellin kanssa. Hänellä on Trevor-niminen poika aiemmasta avioliitosta. Trevorin kummisetä on Frank Sinatra. Thorson ja Sinatra tapasivat Lindan silloisen poikaystävän kautta.
Diana Rigg

**Enid Diana Elizabeth Rigg** (20. heinäkuuta 1938 Doncaster, South Yorkshire – 10. syyskuuta 2020) oli englantilainen näyttelijä. Hän esiintyi muun muassa 1960-luvun menestyssarjassa *[[Me kostajat]]* ja vuoden 1969 James Bond -elokuvassa *[[Hänen majesteettinsa salaisessa palveluksessa]]*. Hän näytteli Lady Olenna Tyrellia HBO:n fantasiasarjassa *[[Game of Thrones]]* (2013–2017), josta hän sai neljä Primetime Emmy -ehdokkuutta.

Rigg syntyi Doncasterissa, South Yorkshiressa, ja vietti lapsuudessaan useita vuosia Intiassa isänsä työn johdosta. Hänelle on myönnetty kunnia-arvot Stirlingin (1988) ja Leedsin yliopistoilta (1992). 

Rigg esiintyi myös teatterissa ja oli Royal Shakespeare Companyn jäsen.

Rigg palkittiin Baftalla sekä Emmyllä ja oli lisäksi ehdolla Golden Globen saajaksi. Hänellä on aiemmasta avioliitosta syntynyt tytär Rachael Stirling, joka on itsekin menestynyt näyttelijänä.

Rigg kuoli syöpään 82-vuotiaana 10. syyskuuta 2020.

## Lähteet

## Aiheesta muualla

* Diana Riggin muistokirjoitus Helsingin Sanomissa
Bernard Lee

**Bernard Lee** (10. tammikuuta 1908 – 16. tammikuuta 1981) oli brittiläinen näyttelijä. 

Lee syntyi Lontoossa ja opiskeli Royal Academy of Dramatic Artissa. Hän esiintyi 1930-luvulla pääasiassa näyttämöllä, mutta loi toisen maailmansodan jälkeen erityisen menestyksekkään uran elokuvissa. Vaikka hänellä oli lukuisia rooleja, hänet muistetaan parhaiten M:n roolista yhdessätoista ensimmäisessä James Bond -elokuvassa.

Leellä oli puoliso Gladys Merredew ja hänen tyttärenpoikansa on näyttelijä Jonny Lee Miller.  

Lee kuoli vatsasyövän runtelemana synnyinkaupungissaan Lontoossa vain muutamaa päivää 73-vuotispäivänsä jälkeen. 

## Lähteet

## Aiheesta muualla

*
Bernard Horsfall

**Bernard Horsfall** (20. marraskuuta 1930 – 28. tammikuuta 2013) oli brittiläinen näyttelijä. Hän syntyi Bishop's Stortfordissa, Hertfordshiressa. 

Horsfall näytteli urallaan sekä televisiossa että elokuvissa. Hänellä oli rooli James Bond -elokuvassa *[[Hänen majesteettinsa salaisessa palveluksessa]]* (1969); myöhemmältä uralta on peräisin mm. parhaan elokuvan ja ohjauksen Oscarit voittaneet elokuvat *[[Gandhi]]* ja *[[Braveheart – taipumaton]]* (1995). Horsfallilla on ollut osia useissa suosituissa televisiosarjoissa, ja hän on vieraillut useasti *[[Doctor Who]]ssa*.

## Lähteet
Helsinki-filmi

**Helsinki-filmi** on suomalainen vuonna 2002 perustettu elokuvatuotantoyhtiö. Helsinki-filmi on yksi suurimmista suomalaisista tuotantoyhtiöistä.

Yhtiö on tuottanut yli 30 elokuvateatterilevityksen saanutta pitkää elokuvaa ja on ollut mukana lukuisissa kansainvälisissä yhteistuotannoissa. Yhtiön toimitusjohtajana toimi vuoteen 2024 Aleksi Bardy.

Yhtiön omistajia olivat aiemmin tuottajat Aleksi Bardy, Annika Sucksdorff ja ohjaaja Dome Karukoski. Heinäkuussa 2021 Aurora Studios ilmoitti ostavansa Helsinki-filmin tytäryhtiökseen, jolloin Sucksdorff ja Karukoski luopuvat omistuksestaan mutta Aleksi Bardy jatkaa Helsinki-filmin toimitusjohtajana ja Aurora Studiosin merkittävänä osakkaana ja johtoryhmän jäsenenä. Aurora Studios Oy:n (ent. Elokuvaosakeyhtiö Suomi 2017 Oy) omistavat kustannusyhtiö Otava, sijoittajat Ari Tolppanen ja Ari Lahti sekä toimiva johto.

## Pitkät elokuvat

* *[[Hymypoika (elokuva)|Hymypoika]]* (2003)
* *[[Kukkia ja sidontaa]]* (2004)
* *[[Tyttö sinä olet tähti]]* (2005)
* *[[Saippuaprinssi]]* (2006)
* *[[Keisarin salaisuus]]* (2006)
* *[[Ganes]]* (2007)
* *[[Käsky (elokuva)|Käsky]]* (2008)
* *[[Muukalainen (elokuva)|Muukalainen]]* (2009)
* *[[Kielletty hedelmä (elokuva)|Kielletty hedelmä]]* (2009)
* *[[Napapiirin sankarit]]* (2010)
* *[[Missä kuljimme kerran (elokuva)|Missä kuljimme kerran]]* (2011)
* *[[Rouva Presidentti (elokuva)|Rouva presidentti]]* (2012)
* *[[Ja saapuu oikea yö]]* (2012)
* *[[Juoppohullun päiväkirja (elokuva)|Juoppohullun päiväkirja]]* (2012)
* *[[Leijonasydän]]* (2013)
* *[[Tuulensieppaajat]]* (2014)
* *[[Presidentintekijät]]* (2014)
* *[[He ovat paenneet]]* (2014)
* *[[Päin seinää]]* (2014)
* *[[Jättiläinen (vuoden 2016 elokuva)|Jättiläinen]]* (2016)
* *[[Onnenonkija (elokuva)|Onnenonkija]]* (2016)
* *[[Tom of Finland (elokuva)|Tom of Finland]]* (2017)
* *[[Miami (elokuva)|Miami]]* (2017)
* *[[Joulumaa (elokuva)|Joulumaa]]* (2017)
* *[[Veljeni vartija (elokuva)|Veljeni vartija]]* (2018)
* *[[Koirat eivät käytä housuja]]* (2019)
* *[[Teräsleidit]]* (2020)
* *[[Tove (elokuva)|Tove]]* (2020)
* *[[Lost Boys (dokumenttielokuva)|Lost Boys]]* (2020)
* *[[Vuosisadan häät]]* (2021)
* *[[Järjettömän paska idea]]* (2022)
* *[[Comeback (elokuva)|Comeback]]* (2023)
* *[[Prinsessa Pikkiriikki (elokuva)|Prinsessa Pikkiriikki]]* (2024)
* *[[Pepe (dokumenttielokuva)|Pepe]]* (2024)
* *[[Sebastian (elokuva)|Sebastian]]* (2024)
* *[[Kesäkirja (elokuva)|Kesäkirja]]* (2025)
* *[[Anna minun rakastaa enemmän (elokuva)|Anna minun rakastaa enemmän]]* (2025)

## Lähteet

## Aiheesta muualla
* Virallinen sivusto
*